Paddy Barnes

Patrick Barnes (* 9. apríl 1987, Belfast, Severné Írsko, Spojené kráľovstvo)Paddy Barnes na bbc.co.uk, známejší pod prezývkou Paddy Barnes, je írsky boxer z Belfastu, zo Severného Írska. Reprezentoval Írsko v ľahkej mušej váhe na Letných olympijských hrách 2008 v Pekingu, kde získal bronzovú medailu. Na Letných olympijských hrách 2012 získal bronzovú medailu tiež.

 Kariéra 
V rokoch 2005 – 2007 vyhral titul írskej oblasti Ulster. V roku 2006 stál vo finále proti Jimmimu Moorovi z klubu Svätého Františka v Limericku. Vyhral titul All-Ireland Championship v rokoch 2007 a 2008. 

V roku 2007 sa konali Majstrovstvá Európy, no Barnes utrpel zranenie oka a ďalej nepokračoval. Neskôr v júli súťažil v Commonwealth Federation Championship v Liverpoole, kde získal zlatú medailu vo svojej kategórii, keď porazil Inda Nanao Singha. 

Na Majstrovstvách sveta World Amateur Boxing Championships v roku 2007 v Chicagu skončil Barnes vo štvrťfinále, kde prehral s Číňanom Zou Shimingom. Účasťou vo štvrťfinále  však splnil kvalifikačný limit na Letné olympijské hry 2008, kde sa mu podarilo získať bronzovú medailu.

 Referencie 

Kategória:Írski boxeri
Kategória:Osobnosti z Belfastu
Kategória:Írski  bronzoví olympijskí medailisti
Kategória:Boxeri na Letných olympijských hrách 2016